**Nye bevillinger vedr. budgetforliget 2018-2021**

**Flere lærere og pædagoger omkring vores børn og unge**

Det største velfærdsløft skal komme vores børn og unge til gode. Vi ved, at investeringer i de mindste er den bedste samfundsmæssige investering, vi kan foretage. Et enigt byråd har i de sidste to års budgetter bakket op om markante investeringer i vores børn og unge. Vi har sammen valgt at give området et varigt løft på 27 mio. kr., hvor størstedelen er gået til at ansætte flere lærere og pædagoger i dagtilbud og på skolerne. Den kurs fortsætter vi i dette års budget.

|  |  |  |  |
| --- | --- | --- | --- |
| **Driftsbevilling** | **Indsats/mål** | **B2018-2021** | **Proces og implementering** |
| **Flere pædagoger i dagtilbud**  Forligspartierne vil fortsætte investeringen i vores daginstitutioner, så vi for tredje år i træk kan opnormere og ansætte flere nye pædagoger til vores mindste børn. 0‐5 års‐området har i de senere år udviklet sig positivt med øgede normeringer og efteruddannelse af vores pædagoger. En yderligere opnormering vil fortsætte den positive udvikling, der også understøttes af, at 19 daginstitutioner er i færd med at udvikle særlige profiler. Vi investerer nu yderligere 4 mio. kr. i flere pædagoger i vores dagtilbud, så Fredericia Kommune lever op til BUPL´s minimumsnormering. | **Opnormering**  Flere nye pædagoger på 0-5 årsområdet | **4. mio. kr.** | Drøftelse med Børne- og Skoleudvalget.  Personalenormering på 70% pædagoger og 30 % medhjælpere skal gennemsnitligt overholdes |
| **Flere voksne i folkeskolen**  Den største investering i 2018 skal ske i driften af vores folkeskoler, og der investeres nu yderligere 11 mio. kr. i bedre normering. Forligspartierne ønsker flere voksne pr. barn, som enten kan opnås via færre elever i klasserne eller flere lektioner, hvor undervisningen foregår med to medarbejdere i klassen.  Der lægges vægt på, at investeringen skal mærkes i indskolingen, samt give mulighed for både flere lærere og pædagoger i undervisningen. Pædagogerne i indskolingen skal være med til at bygge bro til og løfte fritidsområdet, og sikre trivslen både i skolen og fritidstilbuddene for vores børn.  Forligspartierne ønsker, at Børne‐ og Skoleudvalget skal have et særligt fokus på inklusion og have en løbende afrapportering om udviklingen, og i den forbindelse vurdere indsatsen for særlige grupper, herunder børn med autisme. | Skal kunne mærkes i indskolingen, og skabe bro til fritidsområdet og sikre trivsel i skole og fritidstilbud  **Inklusion** | **11 mio. kr.** | Drøftelse med Børne- og Skoleudvalget. |
| **Ord‐ og talblindhed**  Arbejdet med ord‐ og talblindhed i skolen er en vigtig prioritet, og der er allerede mange initiativer i gang på skolerne. Vi er enige om, at alle børn med tal‐ og ordblindhed skal mødes af lærere, der støtter op om deres skolegang, trivsel og læring.  Forligspartierne ønsker et styrket fokus på efteruddannelse og kompetenceudvikling af vores lærer i tidlig opsporing og undervisning af børn med ord‐ og talblindhed og afsætter derfor 100.000 kr. til formålet. | Efteruddannelse og kompetenceudvikling | **0,1 mio. kr.** | Drøftelse med Børne- og Skoleudvalget. |
| **Ungemiljøerne skal prioriteres**  Sidste år investerede byrådet i bedre uddannelsesvejledning til vores unge. Forligspartierne ønsker et fortsat fokus på, at alle vores unge kommer godt videre til ungdomsuddannelserne, og at der arbejdes med deres uddannelsesparathed i uddannelsesvejledningen. I budget 2018 vil forligspartierne investere i ungemiljøerne. Vi prioriterer nu 2 mio. kr. på flere pædagoger til ungemiljøerne, og dermed flere aktiviteter for vores unge i udskolingen. | **Flere pædagoger**  i ungemiljøerne  Flere aktiviteter i udskolingen | **2 mio. kr.** | Drøftelse med Børne- og Skoleudvalget. |
| **Trainee‐lærer skal løfte folkeskolen**  Byrådets satsning på uddannelser er begyndt at give frugt, og allerede i sommeren 2018 kan vi byde op til 40 nye trainee‐lærer velkommen til Fredericia. De studerende bliver tilknyttet Fredericias skoler som trainees gennem hele deres studietid. Det giver skolerne flere muligheder for to‐lærerundervisning og mere kvalificeret vikardækning, og det vil give endnu et markant løft af skolen. Forligspartierne afsætter således 1,3 mio. kr. i 2018 og 2,9 mio. kr. i årene frem til aflønning af de 40 nye trainee‐lærer på skolerne, og forpligter sig samtidigt til at finde finansiering af nye hold til uddannelsen i de kommende år. | **40 nye trainee-lærere** | **1,28 mio. kr.** i **2018**  og  **2,88 mio. kr.** i årene efter | **Beløbet er bevilget under Uddannelsesudvalget, men påvirker skoleområdet.** |
| **ANLÆG** | **Indsats** | **B2018-2021** | **Proces og implementering** |
| **Bedre fysiske rammer på skoler og daginstitutioner**  De seneste to budgetter har også budt på investeringer i bedre fysiske rammer på skoler, dagtilbud og ungemiljøer, hvor der er investeret 24 mio. kr. i bl.a. nye toiletter, alderssvarende legepladser, IT og teknologi til ungemiljøerne, og yderligere 20 mio. kr. til bedre indeklima.  Forligspartierne vil i budget 2018 fortsætte arbejdet med at forbedre de fysiske rammer for vores børn ved at investere 25 mio. kr. i energirenovering og indeklima. Beløbet kan optages som et klimalån, hvor afdragene kan finansieres af sparede driftsmidler. Det vil om noget styrke kommunens grønne profil og være endnu et tiltag for at forbedre vores CO2‐regnskab og forbedre rammerne for børneliv og læring. | **Energirenovering og indeklima**  Energibesparelser | 25 mio. kr.  Finansieret via driftsbesparelser | **Beløb er placeret under Økonomiudvalget**  Børn og Unge samarbejder med Ejendomsafdelingen i forhold til vurdering af optimal udnyttelse af puljerne. |
| **Renovering og toiletter**  I sidste års budget investerede byrådet 5 mio. kr. i renovering af toiletter på skoler og daginstitutioner for at imødekomme et massivt ønske fra elever og forældre om bedre toiletter.  Forligspartierne vil i budget 2018 sætte ekstra turbo på arbejdet og afsætter 10 mio. kr. til at fortsætte renovering af skole og daginstitutioner. Der ønskes et særligt fokus på toiletterne. | På daginstitutioner og skoler | 10 mio. kr.  (kun i 2018) | Sagen forelægges for Børne- og Skoleudvalget. |
| **Bedre legepladser**  Byrådet har i de sidste to budgetter afsat 2 mio. kr. til bedre og mere alderssvarende legepladser og udearealer, samt 0,5 mio. kr. i bedre fysiske forhold på ungemiljøerne.  Forligspartierne afsætter nu yderligere 0,5 mio. kr. årligt til puljen til forbedring af legepladser, skolegårde og udearealer, så der i årene fremover er 1,3 mio. kr. i puljen. Det er afgørende, at Børne og Skoleudvalget foretager de konkrete prioriteringer af nye legepladsprojekter og inddrager børnene, de unge og deres forældrene i arbejdet. | **Legepladser og**  **udearealer** | 1,287 mio. kr.  (der er tilført 0,5 mio. kr. yderligere) | Børne- og Skoleudvalget foretager prioriteringer af nye projekter og inddrager børnene, de unge og deres forældrene i arbejdet.  Børn og Unge igangsætter processen. |
| **Renovering af svømmehallen på Kirstinebjergskolen, Afd. Indre Ringvej**  En renoveret svømmehal vil kunne indgå helt anderledes i planlægningen af den samlede kommunale svømmehalskapacitet til glæde for alle i både skole og fritid.  Forligspartierne er enige om at afsætte 4 mio. kr. til renoveringen af svømmehallen på Kirstinebjergskolen, Afd. Indre Ringvej.  Svømmehallen vil efter den gennemførte renovering fortsat leve op til lovens krav. |  | 4 mio. kr.  (kun i 2018) | Ejendomsafdelingen igangsætter udbudsproces, således at ibrugtning kan ske til skoleåret 2018/19. |
| **Sikre Skoleveje**  Forligspartierne ønsker en analyse af mulighederne for at opprioritere trafiksikkerheden for skoleelever på midtbyens skoler og privatskoler. Denne analyse foreligges både Børne‐ og  Skoleudvalget samt Miljø‐ og Teknikudvalget for at sikre koblingen mellem generelle trafiksikkerhedsinitiativer i midtbyen og forholdet for midtbyens skoleelever.  Børne‐ og Skoleudvalget har det overordnede ansvar for at udarbejde en prioriteret liste over, hvor der er behov for at forbedre trafiksikkerheden omkring skoleveje. Der afsættes i alt 0,8 mio. kr. til at forbedre sikkerheden omkring skoler og daginstitutioner i 2018.  På den helt korte bane tages initiativ til et samarbejde mellem politi, forvaltning og beboerforeningen i Skærbæk om konkrete projekter, der kan optimere trafiksikkerhedsforholdene på strækningen fra Kolding Landevej til Skærbæk, samt til Skærbæk Ringvej og Skolevej, indtil en eventuel cykelsti etableres. | **Opprioritere trafiksikkerhed omkring midtbyens skoler og dagtilbud**  **Kolding Landevej til Skærbæk (**Krydset Skærbæk Ringvej og Skolevej) | 0,8 mio. kr.  0,2 mio. kr. | Analyse af trafikforhold omkring midtbyens skoler og dagtilbud som grundlag for prioritering i Børne- og Skoleudvalget og Miljø- og Trafikudvalget. |